ਅਮਿਯਾ ਭੂਸ਼ਣ ਮਜੂਮਦਾਰ
ਅਮਿਯਾ ਭੂਸ਼ਣ ਮਜੂਮਦਾਰ (22 ਮਾਰਚ 1918 - 8 ਜੁਲਾਈ 2001) ਇੱਕ ਭਾਰਤੀ ਨਾਵਲਕਾਰ,ਨਿੱਕੀ-ਕਹਾਣੀ ਲੇਖਕ, ਨਿਬੰਧਕਾਰ ਅਤੇ ਨਾਟਕਕਾਰ ਸੀ। ਚਾਰ ਦਹਾਕਿਆਂ ਤੋਂ ਵੱਧ ਸਮੇਂ ਦੇ ਲੇਖਕ ਜੀਵਨ ਵਿੱਚ, ਮਜੂਮਦਾਰ ਨੇ ਬੰਗਾਲੀ ਵਿੱਚ ਕਈ ਨਾਵਲ, ਨਿੱਕੀਆਂ ਕਹਾਣੀਆਂ, ਨਾਟਕ ਅਤੇ ਲੇਖ ਲਿਖੇ। 'ਲੇਖਕ ਦੇ ਲੇਖਕ' ਵਜੋਂ ਜਾਣੇ ਜਾਂਦੇ, ਮਜੂਮਦਾਰ ਨੂੰ ਆਧੁਨਿਕ ਬੰਗਾਲੀ ਗੱਦ ਦਾ ਸਭ ਤੋਂ ਮਹੱਤਵਪੂਰਣ ਲੇਖਕ ਮੰਨਿਆ ਜਾਂਦਾ ਹੈ। ਉਸ ਦੀਆਂ ਰਚਨਾਵਾਂ ਦੀ ਖ਼ੂਬ ਆਲੋਚਨਾਤਮਕ ਚਰਚਾ ਹੋਈ ਹੈ। ਉਸ ਦੇ ਸਨਮਾਨਾਂ ਵਿੱਚ ਸਾਹਿਤ ਅਕਾਦਮੀ ਅਵਾਰਡ ਵੀ ਸ਼ਾਮਲ ਹੈ ਜਿਸਦਾ 1986 ਵਿੱਚ ਉਸਦੇ ਨਾਵਲ ਰਾਜਨਗਰ ਲਈ ਮਿਲਿਆ ਸੀ।